Document ID: 31996D0298

KOMMISSIONENS BESLUTNING af 23. februar 1996 om ændring af beslutning 94/984/EF om dyresundhedsmæssige betingelser og udstedelse af sundhedscertifikat ved indførsel af fersk fjerkrækød fra visse tredjelande (Tekst af betydning for EØS) (96/298/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 91/494/EØF af 26. juni 1991 om dyresundhedsmæssige betingelser for handel inden for Fællesskabet med fersk fjerkrækød og for indførsel heraf fra tredjelande (1), senest ændret ved direktiv 93/121/EF (2), særlig artikel 11, stk. 1, og
ud fra følgende betragtninger:
Ved Kommissionens beslutning 94/984/EF (3), ændret ved beslutning 95/302/EF (4), fastsættes der dyresundhedsmæssige betingelser og bestemmelser om udstedelse af sundhedscertifikat ved indførsel af fersk fjerkrækød fra visse tredjelande;
er det nu muligt at revidere landelisten og indsætte Argentina, Bulgarien, Litauen, Madagaskar og Slovenien og indføre regionalisering for Kina på grundlag af oplysninger fra disse lande, i nogle tilfælde suppleret med resultater af Kommissionens kontrol på stedet; Madagaskar kan dog alene opfylde de i model A fastsatte krav med hensyn til gåse- og andelever;
der bør fastsættes en vis frist for disse ændringer, så medlemsstaternes myndigheder kan gennemføre denne beslutning; en yderligere udsættelse er nødvendig for indførsel fra Kina på baggrund af regionaliseringen af dette land;
beslutningens titel bør ændres, så den kommer til at omfatte tredjelande i almindelighed, og henvisningen til visse tredjelande bør udgå;
de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
I beslutning 94/984/EF foretages følgende ændringer:
1) I titlen udgår »visse«.
2) Bilag I affattes som angivet i bilaget til denne beslutning.
Artikel 2
Denne beslutning anvendes fra den 1. marts 1996.
Artikel 3
Denne beslutning er rettet til medlemsstaterne.
Udfærdiget i Bruxelles, den 23. februar 1996.

Labels: 0
3
17
5